Kære 16 årig, Tak for dit spørgsmål.Nej, det skal bestemt ikke gøre ondt at bruge tampon. Til en start kan det være svært at få en tampon til at sidde rigtigt, men efter lidt øvelse kan det sagtens fungere. Hvis det gør ondt at have tamponen i, sidder den forkert, den skal højst sandsynligt skubbes længere op. En tampon skal sidde inde i skeden og suge blodet, når du har menstruation. Der er en guide her som fortæller, hvordan man sætter en tampon op. https://www.libresse.dk/myter-fakta/livet-med-menstruation/hvordan-man-bruger-tamponer/Husk at skifte tampon mindst hver 8. time - sidder tamponen for længe kan den faktisk forgifte kroppen. Hvis du har lyst til at høre andre unge piger snakke om menstruation og hvilket “udstyr” man kan bruge så tjek GirlTalks podcast og YouTube-kanal ud, der ligger en masse gode videoer og samtaler. Find dem på www.girltalk.dkVi håber du fik svar på dit spørgsmål og kan få prøvet af om tampon kan fungere for dig. Nogle bryder sig ikke om at bruge det, mens andre slet ikke kan undvære det. Det er helt sikkert en smagssag, om man er mest til bind, tampon, menstruationskop osv.De bedste hilsner,Henriette og Majbritt